PATVIRTINTA

 Vilniaus darželio-mokyklos „Šaltinėlis“

 direktoriaus 2019 m.

 įsakymu Nr.V-­ 12

**VILNIAUS DARŽELIO-MOKYKLOS „ŠALTINĖLIS“**

**TARYBOS NUOSTATAI**

**I. BENDROJI DALIS**

1. Darželio-mokyklos taryba – aukščiausia darželio-mokyklos savivaldos institucija, telkianti ugdytinių tėvus(rūpintojus) ir pedagogus, socialinius partnerius bei vietos bendruomenės atstovus svarbiausiems darželio-mokyklos veiklos tikslams numatyti ir uždaviniams spręsti.

2. Darželio-mokyklos tarybos steigėjas – Vilniaus darželis-mokykla „Šaltinėlis“. Steigėjo atstovas darželio-mokyklos taryboje – direktoriaus pavaduotojas ugdymui.

3. Darželio-mokyklos taryba savo veiklą grindžia Lietuvos Respublikos švietimo įstatymu, kitais švietimo veiklą reglamentuojančiais įstatymais, Lietuvos Respublikos Švietimo ir mokslo ministro įsakymais, Darželio-mokyklos steigėjo potvarkiais, Darželio-mokyklos bei Darželio-mokyklos tarybos nuostatais.

4. Darželio-mokyklos tarybos nuostatus, apsvarsčius visose savivaldos institucijose bei jiems pritarus, tvirtina Darželio-mokyklos direktorius.

**II. DARŽELIO-MOKYKLOS TARYBOS SUDĖTIS**

**IR VEIKLOS ORGANIZAVIMAS**

5. Darželio-mokyklos taryboje tėvams ir pedagogams atstovaujama lygiomis dalimis: 4 tėvai (ar vaiko globėjai) ir 4 pedagoginiai darbuotojai.

6. Nariai į Darželio-mokyklos tarybą renkami kas 2 metai.

7. Tėvus į Darželio-mokyklos tarybą deleguoja visuotinis grupių, klasių tėvų komitetų susirinkimas.

8. Pedagogus į Darželio-mokyklos tarybą deleguoja Pedagogų taryba.

9. Be tarybos narių į posėdį gali būti kviečiami Darželio-mokyklos administracijos atstovai, kiti su ugdymo procesu susiję asmenys, socialinių partnerių atstovai, rėmėjai, bendruomenės nariai, nesantys tarybos nariai.

10. Darželio-mokyklos tarybos pirmininką išrenka tarybos nariai slaptu balsavimu, balsų dauguma. Darželio-mokyklos direktorius negali būti Darželio-mokyklos tarybos pirmininku. Jis taryboje dalyvauja be sprendžiamojo balso teisės.

11. Darželio-mokyklos tarybos posėdis yra teisėtas, jei jame dalyvauja 2/3 visų jos narių. Posėdžiai šaukiami ne rečiau kaip kartą per pusmetį. Nutarimai priimami dalyvaujančiųjų balsų dauguma. Darželio-mokyklos tarybos nuostatai gali būti keičiami ne mažiau kaip 2/3 jos narių pritarus.

12. Darželio-mokyklos tarybos nutarimus, kurie prieštarauja Darželio-mokyklos veiklą reglamentuojantiems dokumentams, Darželio-mokyklos direktorius prašo svarstyti iš naujo.

13. Darželio-mokyklos tarybos nutarimus, kurie prieštarauja įstatymams ir kitiems Darželio-mokyklos veiklą reglamentuojantiems dokumentams, Darželio-mokyklos steigėjas ar švietimo priežiūros institucijos siūlo svarstyti iš naujo. Darželio-mokyklos tarybai atsisakius, ginčas gali būti sprendžiamas įstatymų nustatyta tvarka.

14. Darželio-mokyklos tarybos posėdžiai protokoluojami, su priimtais sprendimais supažindinama Darželio-mokyklos bendruomenė.

15. Darželio-mokyklos taryba už veiklą vieną kartą per metus atsiskaito ją rinkusiems Darželio-mokyklos bendruomenės nariams.

16. Pasibaigus Darželio-mokyklos tarybos kadencijai, rinkimus į tarybą organizuoja Darželio-mokyklos direktorius.

**III. DARŽELIO-MOKYKLOS TARYBOS FUNKCIJOS**

17. Darželio-mokyklos taryba:

17.1. Aprobuoja Darželio-mokyklos veiklos perspektyvas, pagrindines darbo kryptis.

17.2. Svarsto ir pritaria strateginiam planui, metinei veiklos programai, aprobuoja Darželio-mokyklos nuostatus, vidaus darbo tvarkos taisykles bei jų pakeitimus, ugdymo planą, nustato ugdymo organizavimo tvarką ir kitus Darželio-mokyklos veiklą reglamentuojančius dokumentus ir teikia juos tvirtinti direktoriui.

17.3. Aptaria ugdytinių žinių ir gebėjimų vertinimo sistemą, papildomos veiklos ir renginių organizavimo klausimus.

17.4. Teikia siūlymus Darželio-mokyklos direktoriui priimant darbuotojus ir vertinant jų darbo rezultatus, pareiškia nuomonę jiems atestuojantis.

17.5. Svarsto naujų Darželio-mokyklos padalinių steigimo, reorganizavimo ir likvidavimo klausimus;

17.6. Inicijuoja Darželio-mokyklos bendruomenės ir visuomenės bendradarbiavimą.

17.7. Aptaria ir kontroliuoja Darželio-mokyklos ūkinę ir finansinę veiklą. Kartu su kitomis Darželio-mokyklos savivaldos grandimis prisideda prie nebiudžetinių lėšų kaupimo į Darželio-mokyklos sąskaitą, pritaria arba

nepritaria jų paskirstymui.

17.8. Gali sustabdyti kitų Darželio-mokyklos savivaldos institucijų sprendimų įgyvendinimą, kol jų teisingumą ir teisėtumą ištirs kompetentingos institucijos.

17.9. Kartu su Darželio-mokyklos direktoriumi nustato darbuotojų skatinimo tvarką.

17.10. Administracija Darželio-mokyklos tarybai pateikia kasmetinę darbo analizę. Taryba įvertina ir priima sprendimą: -pritarti, -pritarti su įpareigojimais, -nepritarti.

17.11 Tvirtina Darželio-mokyklos savivaldos institucijų nuostatus.

17.12. Inicijuoja Darželio-mokyklos nuostatų pataisas.

17.13. Priima sprendimus Darželio-mokyklos ugdymo plane nurodytais klausimais.

**IV. VADOVAVIMAS MOKYKLOS TARYBAI**

18. Darželio-mokyklos tarybos pirmininkas:

18.1. Renkamas visai tarybos kadencijai iš tarybos narių slaptu balsavimu.

18.2. Gali būti renkamas pakartotinai, kadencijų skaičius neribojamas.

18.3. Atsako už tarybos veiklos organizavimą ir dokumentacijos tvarkymą.

18.4. Vadovauja tarybos posėdžiams, atstovauja tarybai bendraujant su kitomis institucijomis, pasirašo tarybos veiklos dokumentus.

18.5. Turi lemiamo balso teisę, tarybos narių balsams pasiskirsčius po lygiai.

18.6. Gali būti nušalintas nesibaigus kadencijai, jei už tai pasisako daugiau kaip pusė tarybos narių.

19. Darželio-mokyklos tarybos sekretorius nevėliau kaip prieš tris dienas iki posėdžio praneša posėdžio laiką, vietą ir darbotvarkę.

20. Darželio-mokyklos tarybos sekretorius tvarko Darželio-mokyklos tarybos dokumentaciją.

**V. BAIGIAMOSIOS NUOSTATOS**

22. Darželio-mokyklos tarybos nuostatai gali būti keičiami, jei to reikalauja 2/3 tarybos narių.

23. Darželio-mokyklos taryba nutraukia savo veiklą likviduojant arba reorganizuojant įstaigą.